Document ID: 32012D0072

ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
της 7ης Φεβρουαρίου 2012
σχετικά με τη χρηματοδοτική συνδρομή της Ένωσης στο πλαίσιο επειγόντων μέτρων για την καταπολέμηση της φυσαλιδώδους νόσου των χοίρων στην Ιταλία και της κλασικής πανώλης των χοίρων στη Λιθουανία το 2011
[κοινοποιηθείσα υπό τον αριθμό Ε(2012) 577]
(Τα κείμενα στην ιταλική και στη λιθουανική γλώσσα είναι τα μόνα αυθεντικά)
(2012/72/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 3,
Εκτιμώντας τα ακόλουθα:
(1)
Η φυσαλιδώδης νόσος των χοίρων είναι μια λοιμώδης ιογενής νόσος των χοίρων που προκαλεί διαταραχές στις συναλλαγές και τις εξαγωγές προς τρίτες χώρες.
(2)
Η κλασική πανώλη των χοίρων είναι μια λοιμώδης ιογενής νόσος των χοίρων και αγριόχοιρων που προκαλεί διαταραχές στις ενδοενωσιακές συναλλαγές και στις εξαγωγές προς τρίτες χώρες.
(3)
Στην περίπτωση εμφάνισης κρουσμάτων της φυσαλιδώδους νόσου των χοίρων, υπάρχει κίνδυνος διάδοσης του σχετικού νοσογόνου παράγοντα σε άλλες εκμεταλλεύσεις εκτροφής χοίρων εντός του συγκεκριμένου κράτους μέλους, αλλά επίσης και σε άλλα κράτη μέλη και σε τρίτες χώρες μέσω του εμπορίου ζώντων χοίρων ή των προϊόντων τους.
(4)
Στην περίπτωση εμφάνισης κρουσμάτων της κλασικής πανώλης των χοίρων, υπάρχει κίνδυνος διάδοσης του σχετικού νοσογόνου παράγοντα σε άλλες εκμεταλλεύσεις εκτροφής χοίρων εντός του συγκεκριμένου κράτους μέλους, αλλά επίσης και σε άλλα κράτη μέλη και σε τρίτες χώρες μέσω του εμπορίου ζώντων χοίρων, των προϊόντων, του σπέρματος, των ωαρίων και των εμβρύων τους.
(5)
Η οδηγία 92/119/ΕΟΚ του Συμβουλίου, της 17ης Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων (2) θεσπίζει μέτρα τα οποία, σε περίπτωση εμφάνισης κρουσμάτων, πρέπει να εφαρμόζονται αμέσως από τα κράτη μέλη, έτσι ώστε να προλαμβάνεται η περαιτέρω εξάπλωση του ιού.
(6)
Η οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων (3) ορίζει τα μέτρα που πρέπει να εφαρμόζονται αμέσως από τα κράτη μέλη στην περίπτωση εμφάνισης κρουσμάτων, έτσι ώστε να προλαμβάνεται η περαιτέρω εξάπλωση του ιού.
(7)
Η απόφαση 2009/470/ΕΚ ορίζει τις διαδικασίες που διέπουν τη χρηματοδοτική συνδρομή της Ένωσης για τη λήψη συγκεκριμένων κτηνιατρικών μέτρων, συμπεριλαμβανομένων των επειγόντων μέτρων. Σύμφωνα με το άρθρο 3 παράγραφος 2 της εν λόγω απόφασης, τα κράτη μέλη λαμβάνουν χρηματοδοτική συνδρομή για την κάλυψη του κόστους ορισμένων μέτρων με σκοπό την εκρίζωση των μεταδοτικών νόσων που απαριθμούνται στο άρθρο 3 παράγραφος 1.
(8)
Στο άρθρο 3 παράγραφος 6 πρώτη περίπτωση της απόφασης 2009/470/ΕΚ καθορίζονται κανόνες για το ποσοστό των δαπανών των κρατών μελών οι οποίες μπορούν να καλυφθούν από τη χρηματοδοτική συνδρομή της Ένωσης.
(9)
Η καταβολή χρηματοδοτικής συνδρομής από την Ένωση για τη λήψη έκτακτων μέτρων με σκοπό την εκρίζωση των μεταδοτικών νόσων που απαριθμούνται στο άρθρο 3 παράγραφος 1 υπόκειται στους κανόνες που καθορίζονται στον κανονισμό (ΕΚ) αριθ. 349/2005 της Επιτροπής, της 28ης Φεβρουαρίου 2005, για τους κανόνες σχετικά με την κοινοτική χρηματοδότηση των επειγουσών παρεμβάσεων και της καταπολέμησης ορισμένων νόσων των ζώων που αναφέρονται στην απόφαση 90/424/ΕΟΚ του Συμβουλίου (4).
(10)
Το 2011 σημειώθηκαν κρούσματα φυσαλιδώδους νόσου των χοίρων στην Ιταλία. Οι αρχές της Ιταλίας ενημέρωσαν την Επιτροπή και τα άλλα κράτη μέλη στο πλαίσιο της μόνιμης επιτροπής για την τροφική αλυσίδα και την υγεία των ζώων για τα μέτρα που εφαρμόζονται σύμφωνα με τη νομοθεσία της Ένωσης σχετικά με την κοινοποίηση και την εκρίζωση της νόσου και τα αποτελέσματά τους.
(11)
Το 2011 εκδηλώθηκαν κρούσματα κλασικής πανώλης των χοίρων στη Λιθουανία. Οι αρχές της Λιθουανίας ενημέρωσαν την Επιτροπή και τα άλλα κράτη μέλη στο πλαίσιο της μόνιμης επιτροπής για την τροφική αλυσίδα και την υγεία των ζώων για τα μέτρα που εφαρμόζονται σύμφωνα με τη νομοθεσία της Ένωσης σχετικά με την κοινοποίηση και την εκρίζωση της νόσου και τα αποτελέσματά τους.
(12)
Συνεπώς, οι αρχές της Ιταλίας και της Λιθουανίας έχουν εκπληρώσει τις τεχνικές και διοικητικές υποχρεώσεις τους όσον αφορά τα μέτρα που προβλέπονται στο άρθρο 3 παράγραφος 2 της απόφασης 2009/470/ΕΚ και στο άρθρο 6 του κανονισμού (ΕΚ) αριθ. 349/2005.
(13)
Στο παρόν στάδιο, δεν μπορεί να καθοριστεί το ακριβές ποσό της χρηματοδοτικής συνδρομής από την Ένωση, καθώς τα στοιχεία που παρασχέθηκαν σχετικά με το κόστος αποζημίωσης και τις λειτουργικές δαπάνες αποτελούν εκτιμήσεις. Εξαιτίας του μεγάλου αυτού ποσού, θα πρέπει να καθοριστεί μια πρώτη δόση για τη Λιθουανία.
(14)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Χρηματοδοτική συνδρομή από την Ένωση στην Ιταλία
1. Η Ένωση χορηγεί χρηματοδοτική συνδρομή στη Ιταλία για τις δαπάνες που πραγματοποίησε το εν λόγω κράτος μέλος στο πλαίσιο της λήψης μέτρων για την καταπολέμηση της φυσαλιδώδους νόσου των χοίρων στην Ιταλία το 2011, σύμφωνα με το άρθρο 3 παράγραφοι 2 και 6 της απόφασης 2009/470/ΕΚ.
2. Το ύψος της χρηματοδοτικής συνδρομής που προβλέπεται στην παράγραφο 1 καθορίζεται σε μεταγενέστερη απόφαση η οποία θα εκδοθεί σύμφωνα με τη διαδικασία που προβλέπεται στο άρθρο 40 παράγραφος 2 της απόφασης 2009/470/ΕΚ.
Άρθρο 2
Χρηματοδοτική συνδρομή από την Ένωση στη Λιθουανία
1. Η Ένωση χορηγεί χρηματοδοτική συνδρομή στη Λιθουανία για τις δαπάνες που πραγματοποίησε το εν λόγω κράτος μέλος στο πλαίσιο της λήψης μέτρων για την καταπολέμηση της κλασικής πανώλης των χοίρων στη Λιθουανία το 2011, σύμφωνα με το άρθρο 3 παράγραφοι 2 και 6 της απόφασης 2009/470/ΕΚ.
2. Το ύψος της χρηματοδοτικής συνδρομής που προβλέπεται στην παράγραφο 1 καθορίζεται σε μεταγενέστερη απόφαση η οποία θα εκδοθεί σύμφωνα με τη διαδικασία που προβλέπεται στο άρθρο 40 παράγραφος 2 της απόφασης 2009/470/ΕΚ.
Άρθρο 3
Διαδικασίες πληρωμής
Καταβάλλεται μια πρώτη δόση ύψους 700 000,00 ευρώ στη Λιθουανία ως τμήμα της ενωσιακής χρηματοδοτικής συνδρομής που προβλέπεται στο άρθρο 2 παράγραφος 1.
Άρθρο 4
Αποδέκτες
Η παρούσα απόφαση απευθύνεται στη Ιταλική Δημοκρατία και στη Δημοκρατία της Λιθουανίας.
Βρυξέλλες, 7 Φεβρουαρίου 2012.

Labels: 2
19
5
6
18